Où êtes vous ? » Nettaf-d imedyaten s waṭas ɣef tsuqilt taneskilt, deg tsuqilin yellan gar tutlayin n yiwet n twacult (tafransist- taṭelyanit) ladɣa deg yiwet n tdelsa. Tasuqilt tasenkilt ur tt-qbilen ara yimsuɣal, ilaq ad ɛnun tasuqilt tuzligt, oblique. Izen « ur nettwaqbal ara » d ayen d-yekkan seg tsuqilt taneskilt, ama d ayen ara d-yefken anamek niḍen, ama d ayen ur nesɛi ara anamek, neɣ ad yili d awezɣi ɣef tiɣzinin tamṣukin, raisons structurales, neɣ ur yezdi ara akk ɣer yiwen n wezzmam n tutlayt. Ma nerra snat-agi n tefyar : (1) « He looked at the maps » (2) « He looked the picture of health », nezmer ad nesexdem tasuqilt taneskilt di tmezwarut : « il regarda la carte », maca ur nezmir ara ad d-nessuqel tis snat : « il paraissait l’image de la santé » alama nesexdem taɣziwin tinfalayin.